Kokora vald
Kokora vald (saksa keeles Kockora) oli vald Tartumaal Kodavere kihelkonnas praeguse Peipsiääre valla territooriumil. Vallamaja asus Torila külas. Aastal 1891 liideti Kokora vallakohus Alatskivi vallakohtuga. Aastal 1939 jagati valla territoorium Alatskivi valla ja Pala valla vahel. Viimasesse läks üle Viljuse küla. Kokora vallas on sündinud helilooja Eduard Tubin, põllumajandusteadlane Osvald Hallik, vaimulikud Villem Tubin, Elmar Kõrv ja Osvald Põldma.